Blue lacy

**Anjing Lacy** atau ***blue Lacy dog*** ialah satu baka anjing pekerja yang berasal dari negeri Texas di Amerika Syarikat pada pertengahan abad ke-19. *Lacy* pertama kali diiktiraf pada tahun 2001 oleh Senat Texas. Dalam Resolusi Senat Bil. 436, Badan Perundangan Ke-77 memberikan penghormatan kepada *lacy* sebagai "baka sejati Texas". Pada Jun 2005, Gabenor Rick Perry menandatangani perundangan yang mengangkat *blue lacy* sebagai "Baka Anjing Negeri rasmi Texas". Seperti yang dijangkakan, sebahagian besar anjing Lacy terdapat di Texas. Walau bagaimanapun, semakin baka ini terkenal, populasi pembiakbakaan sedang banyak diasaskan di seluruh Amerika Syarikat, Kanada, dan yang paling terkini di Eropah.

## Perihal

### Penampilan
Anjing Lacy adalah kuat dan pantas, terbina dengan ringan, tetapi berperkadaran dalam nisbah ketinggian dengan berat. Ketinggian pada paras kelasa ialah . Bergantung pada ketinggian dan penyesuaian umum, berat patut hampir-hampir  untuk betina dan  untuk jantan. Piawaian yang tersenarai dalam Resolusi Serentak Dewan Texas Bil. 108 adalah sedikit berbeza—ketinggian  dan berat —tetapi hanya mulai tahun 2005 ia diiktiraf secara rasmi sebagai anjing negeri.

### Warna
Walaupun ia sering dipanggil *"blue" lacy* ("biru"), terdapat tiga keragaman warna yang diizinkan bagi *lacy*. "*Blue*" ("biru") ialah sebarang cahaya warna kelabu daripada perak cerah hingga arang gelap. "*Red*" ("merah") terdiri daripada krim cerah hingga karat. "*Tri*" ("tri-", "tiga") menggabungkan dasar biru dengan tanda-tanda merah tersendiri mengikut kesesuaian untuk pangkasan, dan putih yang mungkin kelihatan pada brisket dan kawasan dari dagu ke groin. Putih juga mungkin hadir pada salah satu kaki atau lebih. Putih berlebihan tidak digalakkan dan tanda-tanda pada muka atau di atas garis tengah merupakan kecacatan yang menjadi syarat penyingkiran. Matanya tajam dan berjaga-jaga, berwarna kuning cerah hingga ambar pekat.

### Bulu
Lapis bulunya patut pendek, licin, dan ketat. Lapis bulu terlebih panjang atau kasar ialah syarat penyingkiran. *Lacy* menggugurkan bulu, tetapi memerlukan pendandanan minimum.

### Perangai
Anjing biru Lacy adalah cerdas, sengit, giat, dan berwaspada. Dengan perkembangan sebagai anjing pemburu dan anjing gembala, ia mempamerkan dorongan dan keazaman hebat untuk bekerja dengan buruan besar dan mengawal haiwan ternakan sukar. Anjing muda mungkin mempunyai terlalu banyak tenaga dan dorongan untuk kanak-kanak kecil. Ia mudah dilatih kerana mempelajari kemahiran baharu secepatnya.

## Kegiatan
*Lacy* ialah baka pekerja dan berprestasi lebih baik apabila diberi pekerjaan, yang membolehkannya membakar tenaga berlebihan. Ia cemerlang dalam kerja termasuk penggembalaan haiwan ternakan, penjejakan darah, *treeing* buruan, menjalani tali perangkap, dan pemburuan babi hutan. Kegiatan moden seperti ketangkasan yang menekankan kecerdasan, keghairahan, kepantasan, dan kelincahan mungkin merupakan pengganti sesuai untuk kerja tradisional. Naluri dan kebolehlatihan penggembalaan dapat diukur dalam ujian penggembalaan tanpa persaingan. *Lacy* pada umumnya menunjukkan naluri penggembalaan dan dapat dilatih untuk bertanding dalam ujian anjing ternakan atau pengepungan babi hutan. Dalam beberapa tahun kebelakangan ini, anjing Lacy juga telah diperakui kerana kemahiran penjejakannya dan digunakan untuk mencari haiwan buruan "hilang". Ia juga digunakan oleh juruperangkap Amerika Syarikat untuk operasi penyelamatan dan pengejaran.

## Kesihatan
*Lacy* pada umumnya merupakan anjing sihat. Setelah dikembangkan selama bergenerasi untuk memenuhi keperluan peladang ranco dan pemburu, ia cukup tegap untuk menahan rupa bumi sukar, keadaan kerja sukar, dan kedua-dua cuaca panas dan sejuk mengikut kelaziman Texas. Walau bagaimanapun, masalah kulit dan alahan makanan dapat berlaku. Alopesia pencairan warna adalah sangat jarang tetapi telah berlaku pada *lacy*.

## Sejarah
Anjing Lacy dinamai sempena Lacy bersaudara (Ewin, Frank, Harry, dan George), peladang ranco dari Kentucky yang berpindah ke Kaunti Burnet, Texas pada tahun 1858 dan membawa anjing ranco mereka bersama. Anjing Lacy dikatakan sebagai campuran antara grehaun, anjing pemburu bau, dengan koyote. Ia dibiakbakakan untuk mengendalikan berbilang tugas di ranco seperti penggembalaan lembu dan babi hutan bebas merantau, penjejakan dan *treeing* buruan kecil, dan pemburuan rusa dan babi hutan jalang. Ini membawa kepada nama gelaran tempatan "*Lacy hog dog*" ("anjing babi hutan Lacy"). Keluarga Lacy juga mendermakan granit merah jambu dari kuari ranco itu di Granite Mountain untuk membina bangunan Kapitol Negeri Texas di Austin, Texas, lalu menjadikan keluarga itu dan anjing mereka tokoh penting dalam sejarah Texas.

Pada 15 Mac 2005, Wakil Joaquin Castro mengemukakan Resolusi Serentak Dewan Bil. 108, yang mencadangkan *blue lacy* sebagai Anjing Negeri Texas. Perundangan ini dicadangkan untuk mengiktiraf pembiak baka asli, iaitu keluarga Lacy, dan sumbangan mereka kepada Negeri Texas serta untuk mengangkat anjing Lacy sebagai anjing asli Texas. Resolusi Serentak Dewan Bil. 108 diterima pakai oleh Dewan Perwakilan Texas pada 15 Mei 2005 dan oleh Senat sepuluh hari kemudian pada 25 Mei 2005. Gabenor Rick Perry menandatangani perundangan yang mengangkat *lacy* sebagai "Baka Anjing Negeri rasmi Texas" pada 18 Jun 2005. Pada masa itu, badan perundangan mendakwa bahawa *blue lacy* ialah "satu-satunya baka anjing yang telah berasal dari negeri ini". Walau bagaimanapun, perkembangan satu lagi baka Texas, iaitu ''windhound'' sutera, sedang pun berlangsung.

## Lihat juga
* Senarai baka anjing

## Catatan

## Rujukan